Diari Oficial de la Generalitat Valenciana


Sumari del DOGV 8049, del 26-05-2017 (2017/4514)

RESOLUCIÓ de 22 de maig de 2017, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2017 les ajudes del Programa de Foment de la Rehabilitació Edificatòria.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8049

Data del DOGV
:   26-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4514


Data del document
:   22-05-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 22 de maig de 2017, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2017 les ajudes del Programa de Foment de la Rehabilitació Edificatòria. [2017/4514]  
Mitjançant una Ordre 6/2017, de 21 d'abril, de la Conselleria d'Habitatge, Obres Públiques i Vertebració del Territori, s'aproven les bases reguladores del Programa de Foment de la Rehabilitació Edificatòria (DOGV 8030, 02.05.2017).  
En virtut de l'anterior, i de conformitat amb l'article 160.4.b, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per a l'exercici 2017 les ajudes establides en l'Ordre 6/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'estableixen les bases reguladores del Programa de Foment de la Rehabilitació Edificatòria.  
  
Segon. Finançament de les ajudes  
El finançament de les ajudes regulades en aquesta ordre es farà a càrrec de l'aplicació pressupostària 94.19.82.611.69.2 de la línia S7834000, «Pla Estatal de Foment per al lloguer, la rehabilitació i la renovació urbana 2013-2016», dels pressupostos de la Generalitat 2017, amb l'aportació no condicionada i condicionada de la dita línia.  
L'import global màxim de les ajudes a concedir en l'exercici 2017 serà de 78.292.615,00 euros dels quals 53.833.611,00 s'imputaran a càrrec de l'aportació de la Generalitat no condicionada de la línia S7834000 i la quantitat de 2.084.083,00 euros s'imputaran a càrrec de l'aportació condicionada de la Generalitat de la mateixa línia.  
Estant tramitant-se una addenda al conveni de col·laboració entre el Ministeri de Foment i la Comunitat Valenciana per a l'execució del Pla Estatal de Foment del lloguer d'habitatges, la rehabilitació edificatòria i la regeneració i renovació urbana, 2013-2016, prorrogat per mitjà del Reial decret 637/25630, de 9 de desembre, i en el cas que finalment aquesta siga subscrita, la dotació econòmica referida d'aquesta convocatòria es podrà entendre com cofinançada pel Ministeri de Foment i la Generalitat Valenciana en els termes que en la dita addenda s'arrepleguen.  
  
Tercer. Condicions de la concessió de les ajudes  
1. Les comunitats de propietaris, les agrupacions de comunitats de propietaris, o els propietaris únics d'edificis d'habitatges podran ser parts beneficiàries, i per tant, sol·licitants de les ajudes.  
També tindran la consideració de parts beneficiàries les administracions públiques i la resta d'entitats de dret públic que siguen propietàries d'immobles que tinguen íntegrament com a destinació el lloguer dels habitatges, i rehabiliten els citats immobles.  
2. El procediment de concessió d'aquestes subvencions serà el de concurrència competitiva.  
  
Quart. Termini i forma de presentació de sol·licituds  
1. El termini per a la presentació de la sol·licitud d'ajuda s'iniciarà a partir de l'endemà de la publicació d'aquesta resolució de convocatòria en el Diari Oficial de la Generalitat Valenciana i finalitzarà el dia deu de juliol de 2017, inclusivament.  
L'incompliment del termini de sol·licitud determinarà automàticament l'exclusió de la convocatòria.  
2. Per a la tramitació de les ajudes hauran de presentar-se, cada un en el seu moment procedimental, els impresos normalitzats que consten en l'annex I.  
  
Cinqué. Sol·licitud i documentació  
En la sol·licitud telemàtica s'indicaran les dades que es mencionen a continuació:  
1.1. Identificació de la part sol·licitant i de l'edifici.  
a) Dades del sol·licitant: comunitat de propietaris, agrupació de comunitats de propietaris, entitat local o empresa pública o persones físiques o jurídiques, amb indicació dels cognoms i el nom o la raó social, NIF o CIF.  
b) Dades del representant (si és el cas): cognoms i nom, NIF, així com l'acreditació de la representació que ostenta, d'acord amb la normativa específica d'aplicació.  
c) Dades de l'edifici o edificis a rehabilitar: domicili i referència cadastral.  
d) Nombre d'habitatges i locals de l'edifici a rehabilitar i nombre d'altures inclosa la planta baixa.  
e) Dades d'ocupació de l'edifici. Per mitjà d'informe municipal d'ocupació dels habitatges de l'edifici. (S'entendrà que si una persona està empadronada en un habitatge, eixe és el seu domicili habitual i permanent i per tant l'habitatge està ocupat).  
f) Imprés de domiciliació bancària degudament omplit, designant el compte en què es realitzarà l'ingrés de les ajudes.  
1.2. Identificació de l'actuació.  
a) Número de registre d'entrada de la presentació telemàtica de l'Informe d'Avaluació de l'Edifici.  
b) Projecte de l'actuació a realitzar o a falta d'això memòria justificativa de l'actuació.  
c) Certificat de l'acord de la comunitat, o de les comunitats de propietaris degudament agrupades, pel qual s'aprova l'execució de les obres de rehabilitació objecte de les ajudes i el seu pressupost, segons el model normalitzat Certificat sobre l'Acord de la Comunitat de Propietaris. Així mateix s'haurà de nomenar el representant de la comunitat als efectes de tramitació de l'expedient i indicar si els locals participaran o no en les despeses de l'actuació.  
  
Sisé. Criteris de valoració de les sol·licituds  
Les sol·licituds presentades es baremaran d'acord amb el que disposa la base tretze de l'Ordre 6/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa de Foment de la Rehabilitació Edificatòria.   
  
Seté. Termini de resolució i notificació de la resolució d'ajudes  
1. El termini màxim per a resoldre i publicar la resolució de les ajudes serà de sis mesos comptadors a partir de la publicació d'aquesta resolució de convocatòria. Transcorregut aquest termini sense que s'haja dictat i publicat resolució expressa, les persones sol·licitants podran entendre desestimada la seua sol·licitud per silenci administratiu.  
2. La resolució de les ajudes es notificarà per mitjà de la publicació en el Diari Oficial de la Generalitat Valenciana.  
L'esmentada publicació substituirà la notificació individual de la resolució, d'acord amb el que preveu la legislació del procediment administratiu comú de les administracions públiques.  
3. L'esmena d'objeccions i la resta de tràmits que hagen d'omplir-se per les persones sol·licitants en el procediment es publicaran en el web oficial de la Conselleria d'Habitatge, Obres Públiques i Vertebració del Territori, tot això d'acord amb els terminis i les condicions establides en la Llei 39/2015, d'1 d'octubre, del procediment administratiu comú de les administracions públiques.  
  
Huité. Recursos contra la resolució d'ajudes  
Contra la resolució de subvencions que es dicte, que posarà fi a la via administrativa, es podrà interposar un recurs potestatiu de reposició, en el termini d'un mes comptador des de l'endemà de la publicació, d'acord amb el que disposa la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu, en el termini de dos mesos comptadors des de l'endemà de la publicació, de conformitat amb el que estableix la Llei 29/1998, de 13 de juliol, reguladora de la jurisdicció contenciosa administrativa.  
  
Nové. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució de convocatòria d'ajudes, que posa fi a la via administrativa, es podrà interposar un recurs potestatiu de reposició, en el termini d'un mes comptador des de l'endemà de la publicació, d'acord amb el que disposa la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu, en el termini de dos mesos comptadors des de l'endemà de la publicació, de conformitat amb el que estableix la Llei 29/1998, de 13 de juliol, reguladora de la jurisdicció contenciosa administrativa.  
  
València, 22 de maig de 2017. La consellera d'Habitatge, Obres Públiques i Vertebració del Territori: María José Salvador Rubert.